《赠鹤峰杨提干森》
宋代·方一夔

功名真定兔，赤手谁抟控。十载武陵春，一饷扬州梦。

时穷非我独，万事付破瓮。犹有夙昔心，耿耿满空洞。

豪气轻元龙，雄卞眇子贡。梦池句逾劲，赌墅机屡中。

我来客东安，两载补缺空。青山浩独媚，飞云倦孤送。

翩翩老令威，霜翮颇惊众。怜我一客鸟，鸣和闹晴哢。

妙哉屠龙手，老去馀此弄。三年逝相从，不为千金痛。

浮迹寄閒适，片语折喧鬨。归鞭定何时，矫首蹑飞鞚。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。